ito', lisanin cong agad na sa haring napangarap, at ang aquing ipahayag ang apat na naglalacad. nang sila', dumating na doon sa reinong berbania, sa palacio', nagtuloy na humarap sa haring ama. lumuhod na sa harapan nang ama nilang magulang, canilang ipinagsaysay lahat nang pinagdaanan. si don juan po', hindi na na amin siyang naquita, itong dalauang princesa ang siya naming nacuha. at sa lupang calaliman doon namin nasumpungan, may alagang nagtatangan gigante', serpienteng hunghang. cami ay naquipagbaca at lumaban sa canila, nang manga patay pagdaca manga princesa', dinala. nang ito', mapaquingan nang hari nilang magulang, di hamac ang catauaan at sila', benendicionan. itong hari', may tua man sa manga princesang taglay, malaqui ring calumbayan sa anac na cay don juan. nagsitindig capagdaca capua tinanong sila, na cun alin sa dalaua ang maguiguing asaua. sumagot na capagcuan si don pedrong tampalasa', tinuro sa haring mahal si leonorang timtiman.